text: Blodforgiftning koster 2000 liv
  13 september 2013 kl. 15.29
  Omkring 12.000 danskere får hvert år sepsis og omkring 2000 dør.
  Antallet er steget de seneste 10 år, men nu er Kolding Sygehus på vej til at knække kurven.
  Færre alvorlige tilfælde af blodforgiftning er målet på Kolding Sygehus, som i forbindelse med projektet ?Patientsikkert Sygehus? arbejder med den livstruende sygdom, der ellers ikke får meget opmærksomhed.
  - Blodforgiftning er en alvorlig potentiel livstruende tilstand, hvor rettidig behandling kan redde liv. Så jo hurtigere vi sætter ind med behandling - ofte i form af antibiotika - jo bedre kan vi forhindre, at sygdommen udvikler og medfører alvorlige komplikationer, siger Jane Stab Nielsen, overlæge på intensivafdelingen på Kolding Sygehus.
  Potentielt er der mulighed for at nedsætte dødeligheden af blodforgiftning med mindst 35 procent og måske helt op til 60 procent. Det viser erfaringer fra udlandet og fra projektet ?Patientsikkert Sygehus?, som foregår på fem danske sygehuse. Projektet er et samarbejde mellem Tryg Fonden, Danske Regioner og Dansk Selskab for Patientsikkerhed.
  Systematik skal forhindre blodforgiftning
  Blodforgiftning opstår, når en betændelse fra eksempelvis lunge- eller urinblære spreder sig i kroppen via blodet. Det udløser en overreaktion i immunsystemet, der kan resultere i svigt af livsvigtige organer som nyre og i værste fald få en dødelig udgang.
  Forudsætningen for at kunne behandle patienterne hurtigt er, at sundhedspersonalet hver eneste dag har fokus på om sepsis er under udvikling hos hver eneste indlagte patient. Det sker ved, at man mindst en gang i døgnet måler puls, blodtryk, temperatur og vejrtrækning på patienterne.
  - Det kan lyde banalt, men ved at lave disse målinger bliver vi opmærksomme på om patientens tilstand er forværret og eksempelvis er ved at udvikle blodforgiftning. Projektet ?Patientsikkert Sygehus? har medført, at vi i det daglige arbejde har fået øget fokus på sygdommen, fortæller overlæge Jane Stab Nielsen.
  Opstår der mistanke om, at en patient har blodforgiftning, kan personalet på sengeafdelingerne tilkalde et mobilt akut-team fra intensiv, som hjælper med behandlingen.
  
  Systematik skal forhindre blodforgiftning
  Blodforgiftning opstår, når en betændelse fra eksempelvis lunge- eller urinblære spreder sig i kroppen via blodet. Det udløser en overreaktion i immunsystemet, der kan resultere i svigt af livsvigtige organer som nyre og i værste fald få en dødelig udgang.
  Forudsætningen for at kunne behandle patienterne hurtigt er, at sundhedspersonalet hver eneste dag har fokus på om sepsis er under udvikling hos hver eneste indlagte patient. Det sker ved, at man mindst en gang i døgnet måler puls, blodtryk, temperatur og vejrtrækning på patienterne.
  - Det kan lyde banalt, men ved at lave disse målinger bliver vi opmærksomme på om patientens tilstand er forværret og eksempelvis er ved at udvikle blodforgiftning. Projektet ?Patientsikkert Sygehus? har medført, at vi i det daglige arbejde har fået øget fokus på sygdommen, fortæller overlæge Jane Stab Nielsen.
  Opstår der mistanke om, at en patient har blodforgiftning, kan personalet på sengeafdelingerne tilkalde et mobilt akut-team fra intensiv, som hjælper med behandlingen.
  